آذربایجان نیظامی ساوچیلیغینین، ارمنی‌لرین 26 فوریه 1992-جی ایلده ائتدیگی خوجا‌لی قتل عامییلا باغلی سوروشدورما پرونده‌سینده، قیرغی‌نین وحشتینی اورتایا قویور.
قیرغین‌دان قورتورماغی باجاران 2 مین 213 نفرین سوروشدورما پرونده‌سینده‌کی ایفاده‌سی، 800-دن چوخ اوزمان راپورو و دیگر منبع‌لردن الده ائدیلن معلومات‌لار، ارمنی‌لرین یالنیز ایشغاللا یئتینمه‌دیغینی، وطنداش‌لاری کوتلوی شکیلده قتل ائتدیگینی ثبوت ائدیر.
سوروشدورما پرونده‌سینده خوجا‌لی قیرغینینی ائدن ارمنیستان اوردوسو افسرلری‌نین یانیندا، سووئت اوردوسونون او زامان بؤلگه‌ده اولان 366-جی موتوریزه هنگی‌نین چوخو ارمنی کؤکنلی 38 اوست سویه افسری‌نین ده آدی یئر آلیر.
پرونده‌ده آدی کئچن افسر‌لر ساواش جینایت‌لری تؤرتمکده مسئول توتولارکن آذربایجان‌لی‌لار، ساوونما‌سیز 613 سیویلی وطنداشی قتل ائدن جانی‌لرین عدالت قارشی‌سیندا حساب وئرمه‌سینی طلب ائدیر.
سوروشدورما پرونده‌ده، اینسان‌لیق تاریخینده قارا لکه کیمی یازیلمیش قیرغین پروسه‌سی ده تصویر ائدیلمیش‌دیر.
ارمنی‌لر، سووئت‌لر بیرلیگی‌نین داغیلماسییلا 1991-ین سون گون‌لرینده محاصیره‌یه آلدیق‌لاری، بؤلگه‌نین تک هاوالیمانینا صاحب و ایستراتژیک اهمیت داشییان خوجالینی اله کئچیرمک اوچون حرکته کئچدی.
آیلار سورن سالدیریلارینی 1992ین 25 فوریه‌ده آرتیران ارمنی‌لر، گئجه، سووئت اوردوسونون او زامان خان کندیده اولان 366-جی موتوریزه هنگی‌نین ده کؤمییله اوچ قول‌دان سالدیری ائتدی.
ارمنی‌لر، وطنداش‌لاری کوتلوی شکیلده قتل ائتدی، اسیرلره آجیما‌سیزسا ایشگنجه ائده‌رک 20-جی عصرین ان قان‌لی قیرغینلاریندان‌ بیرینه ایمضا آتدی.
خوجا‌لیدا 7 مین نفر یاشاییردی 106 قادین، 70 یاش‌لی، 63-و اوشاق 613  آذربایجان وطنداشی اؤلدو.
قیرغین‌دان 76سی اوشاق 487 نفر آغیر یارا‌لی اولا‌راق قورتولدو، ارمنی گوجلری مین 275 نفری اسیر آلدی، بون‌لارین 150سیندن بو گونه قدر خبر آلینا بیلمه‌دی.
قتل عامدا 8 عائله تامامیله یوخ ائدیلدی، 25 اوشاغین والیدئین‌لری ایتیردی، 130 اوشاغی والیدئین‌لرین‌دن بیرینی ایتیردی. ایشغال نتیجه‌سینده آذربایجان دولتی‌نین چکدیگی ضرر 170 میلیون دو‌لار تشکیل ائدیب.
قتل ائدیلنلرین طیبی معاینه‌لری و شاهید ایفاده‌لری، خوجا‌لی ساکین‌لری‌نین باش دری‌سی‌نین سویولماسی، قولاق، بورون، جینسی اورقان‌لاری‌نین کسیلمه‌سی، گؤزلرین چیخاردیلماسی کیمی قادین، یاش‌لی و اوشاق آیری-سئچکی‌لیگی ائدیلمه‌دن آغلاسیغماز ایشگنجه‌لره معروض قالدیغینی آچیق شکیلده ثبوت ائدیر.
قیرغین قوربان‌لاری‌نین آراسیندا بوینو وورولا‌راق، یان‌دیریلا‌راق قتل ائدیلنلرین یانیندا قارینی سونگولنن حامیله قادین‌لار دا وار. او دؤورده چکیلمیش شکیل‌لر و فوتوشکیل‌لر قیرغین اؤلچوسونو اورتایا قویور.
آذربایجانا گؤره، خوجا‌لیدا یاشانان‌لار، 1949 ژنوه سؤزلشمه‌لرینین، بیرلشمیش میللت‌لر تشکیلاتی‌نین سویقیریم جینایت‌لری‌نین قارشی‌سی‌نین آلینماسی و جزالاندیریلماسی سویقیریم سوچونون اؤنلنمه‌سی وجزالاندیریلماسی سؤزلشمه‌سی، وطنداش و سیاسی حقوق‌لار آنلاشما‌سی، ایشگنجه‌یه و دیگر قددار، غیری-اینسانی و یا اونورو آلچال‌دان رفتارا و یا جزایا قارشی آنلاشما، اوشاق حاق‌لاری آنلاشماسی کیمی چوخ سایلی آنلاشما‌لارین جیدی شکیلده پوزولماسی‌دیر.
آوروپا اینسان حاق‌لاری محکمه‌سی‌نین 22 آوریل 2010-جی ایل تاریخ‌لی قراریندا، خوجا‌لیدا یاشانان‌لار، ساواش جینایت‌لری و یا اینسان‌لیق علیهینه جینایت‌لرله عینی دگرده تدبیرلر اولا‌راق گؤرولور.
